b'\n_START_ARTICLE_\nLa Vecina Rubia\n_START_SECTION_\nRubijarena\n_START_PARAGRAPH_\nEl 19 de juny del 2016 Jon Kortajarena, model espanyol, va demanar per Twitter un/a massatgista a domicili, La Vecina Rubia es va oferir immediatament i el model espanyol va donar "m\'agrada" a la resposta de la tuitera. Des de llavors els dos personatges mantenen un intercanvi constant de tuits, posts d\'Instagram i "m\'agrades". La hist\xc3\xb2ria es va fer tan viral que, el 22 d\'abril del 2017, la Policia Nacional va contestar un tuit de La Vecina Rubia on aquesta demanava que investigessin el robatori del seu cor per part del model. _NEWLINE_El 8 de juny del 2017, els dos personatges van tenir la seva primera trobada cara a cara a l\'Hotel Santo Mauro de Madrid. Els dos famosos van penjar una fotografia a les seves xarxes socials, ambdues publicacions amb la cara de La Vecina Rubia tapada per mantenir l\'anonimitat de la tuitera.\n_START_SECTION_\nLlibre: "Ingl\xc3\xa9s para rubias que no tienen ni un pelo de tontas"\n_START_PARAGRAPH_\nEl 14 de novembre del 2017, La Vecina Rubia va publicar el seu primer llibre amb col\xc2\xb7laboraci\xc3\xb3 amb Vaughan, Ingl\xc3\xa9s para rubias que no tienen ni un pelo de tontas. El llibre conta amb els coneixements de Mamen Rivera i les il\xc2\xb7lustracions de Isa Muguruza. Es tracta d\'un llibre que ensenya angl\xc3\xa8s a trav\xc3\xa9s de l\'humor i les frases m\xc3\xa9s m\xc3\xadtiques de La Vecina Rubia. _NEWLINE_Consta de 8 cap\xc3\xadtols i cada un d\'ells comenta el vocabulari i la gram\xc3\xa0tica m\xc3\xa9s rellevant del tema. El llibre t\xc3\xa9 un diccionari (rubidiccionario), curtes explicacions de gram\xc3\xa0tica amb forma de taula i una extensa guia de pronunciaci\xc3\xb3.\n_START_SECTION_\nCol\xc2\xb7laboracions amb TanTanFan\n_START_PARAGRAPH_\nEl 13 de juny del 2017, La Vecina Rubia va presentar la seva primera col\xc2\xb7laboraci\xc3\xb3 amb Tan Tan Fan. En aquest projecte van col\xc2\xb7laborar, entre d\'altres, la dissenyadora Isabel Muguruza, la directora creativa Rocio Olmo o la figura p\xc3\xbablica @modernadepueblo. D\'aquesta col\xc2\xb7laboraci\xc3\xb3 han sortit gran varietat objectes de tota classe amb el segell caracter\xc3\xadstic de la tuitera. La col\xc2\xb7lecci\xc3\xb3 consta de 48 objectes.'